Изисквания по оформлението на докладите:

1. Формат на файл: .doc, .docx, .odt
2. Име на файла – първа буква на първото име, фамилия, разширение. Например, докладът на Иван Петров: IPetrov.docx
3. Максимален размер на докладите – 10 страници (общ обем, включително заглавна страница и използвана литература) при форматиране с посочените по-долу параметри.
4. Настройки на страница
	1. Размер на страницата: А4, отстояния – отгоре – 20 мм, отляво – 20 мм, отдясно – 20 мм, отдолу – 15 мм
	2. Празни долен и горен колонтитул
	3. Без номерация по страниците
5. Структура и формат на текста
	1. Заглавие – центрирано, размер на шрифт: 16, удебелен
	2. Един празен ред
	3. Име и фамилия на автора (авторите) – center, размер на шрифт: 14 (всеки автор на отделен ред)
	4. Един празен ред
	5. Abstract (резюме на английски) - в рамките на 5-6 реда, подравнено двустранно, без отстъп, размер на шрифт: 12
	6. Keywords (ключови думи на английски) – в рамките на 1 ред, без отстъп, размер на шрифт: 12
	7. Един празен ред
	8. Тяло на доклада – размер на шрифт: 14, двустранно подравнено; разстояние между редовете – 1. Отстояние на параграфа (paragraph spacing) – преди - 0 pt, след - 8 pt. Отстъп на първи ред 1 см. Бележките под линия – Times New Roman 12, разстояние между редовете 1.
	9. Структурата следва да съдържа: Въведение, Изложение, Заключение (на самостоятелен ред, с удебелен шрифт и без отстъп). Самото изложение се структурира по желание на докладващия (с подзаглавия за акцентиране и т.н. които са на самостоятелен ред без отстъп в курсив и удебелен шрифт)
	10. Един празен ред
	11. Секция с наименование „Литература“, по азбучен ред (автори на кирилица, автори на други езици). Форматиране с висящ отстъп (всеки ред след първия) с 1 см. (Format -> Paragraph -> Special -> Hanging)
	12. Един празен ред
	13. Отметка с наименование „За контакт“, съдържаща визитка - трите имена на автора (авторите) с научното им звание и степен, звено и организация, телефон и електронна поща
6. Фигури, таблици, формули и цитиране
	1. Фигурите се интегрират в текста като картини, центрирано. Номерация и наименования – под фигурата (центрирано и в курсив); източник/източник на данните/пояснения (при необходимост) – под номерацията и наименованието, центрирано и в курсив, шрифт с размер 12
	2. Таблиците се интегрират в текста, центрирано. Номерация и наименование – под таблицата (центрирано и в курсив); източник/пояснения – под номерацията, центрирано и в курсив, шрифт с размер 12
	3. Цитираната литература се интегрира в текста с фамилия на автора и в скоби – годината на публикуване, ако името е част от изречението. Например: Както твърди Иванов (2003), тези процеси … . Ако авторовото име не е част от текста, то се поставя в скоби, като се разделя от годината със запетая. Например: Тези проблеми са разглеждани и преди (Стоянов, 2003), но не толкова задълбочено… При аналогична препратка към повече публикации, в рамките на скобите те се разделят с точка и запетая. Например: Според някои автори финансовата криза поставя под въпрос доминацията на неокласическия икономикс (Димитрова, 2012; Jones и Smith, 2013), но критиката е твърде разнородна ... .
	4. При цитиране на повече от една разработка от същия автор в същата година на издаване, съответният цитат се индексира с буква, отговаряща на поредността по азбучен ред в раздел „Литература“ - напр. Иванов (2001а), Иванов (2001б). При двама автори: Стоянов и Йорданова (2013), при трима: Стоянов, Петрова и Йорданова (2013). При повече автори се изписва фамилията на първите трима, последвано от „и др.”. Например: … според Стоянов, Петрова, Йорданова и др. (2007) …

**За удобство можете да използвате предоставения примерен доклад.**

# Въздействие на дефлацията върху европейската икономика

Пенчо Петров

**Резюме:** The effect of deflation on the European economy could be negative. The extent to which this effect is realized depends on the decisions and actions of the monetary authorities. The goal of this report is to examine the behaviouir of the European Central Bank with respect to potential deflationary influences and to find a proxy to measure them.

**Keywords:** deflation, inflation, Eurozone

## Въведение

През последните години темпът на инфлация (промяната в хармонизирания потребителски индекс, HICP) в Еврозоната спада постоянно от 3% в края на 2011г. до 0.127% през август 2015г (виж фиг.1)

Фигура 1: Инфлация в Еврозоната

Източник: ЕЦБ

## Изложение

Покачването на работните заплати[[1]](#footnote-1) следва да се извършва предпазливо, за да се избегне рязко покачване на ценовото равнище (Hinze, 2014) …

## Заключение

Това е заключителен текст.

## Литература

Стоянов, В. (2003а). Как да пишем правилно. София. Народна Младеж. ISBN 9873129412. гл. 2.

Стоянов, В. (2003б). Относно преводите на икономическите термини в учебниците по Икономикс. *Език и икономика*, том 3, бр. 2, с. 235-255. Достъпен на <http://nauchnispisaniq.bg/eziik/2003/3/2/stoyanov.pdf>. Последно отварян на 25 май 2016 г.

Тодоров, Г., Георгиева, В., Димитрова, А. и др. (2011). Изследване на ценовата динамика в България за периода 2007-2010 г. В *Икономически ефекти от присъединяването на България към ЕС*. Огнянов, П. и Пенчева, В. (ред.). Велико Търново, Абагар. ISBN 987123412.

Hinze, J. (2014). Preisentwicklung zwischen Deflation und Inflation. *Oekonomische* *Trends*, с. 275-276

Illing, G. (2014). Should the Euro Area be Concerned About Deflation. *Intereconomics*, с. 114-115

## За контакт

ас. д-р Пенчо Петров Петров, катедра „Икономика“, Русенски университет „Ангел Кънчев“, тел. 0888 888 888, електронна поща: xxxxx@uni-ruse.bg

1. Ако допуснем, че заплатите се увеличават. Понякога данните, използвани от различни източници, могат да се разминават. В такъв случай приоритет се дава на официалните. [↑](#footnote-ref-1)